Убасҟан са сцәа иалашәеит уи ииҳәарц ииҭахыз дша зааигәахаз, иагьа иҵәахыргьы имҳәар шамуаз, имгәаӷьыр шамуаз, игәы ишицәҭыҵуаз, иқьышә ишықәыххуаз, аха саргьы убри аухеиԥш ииҳәоз сазыԥшны ахаан сҟамлацызт, исгәазырԥхаз сыздыруам, аха исгәаԥхон, иҟалап акы сцәа иалашәозҭгьы, аха убриаҟара сгәырӷьон, уи ашәарҭара сцәа иалашәоз иаразнак ихәаҽуа, сцәа ианырыртә, саз хәцыртә аҽазцәыргомызт.